Pablo Torrijos

Pablo Torrijos Navarro (født 12. mai 1992 i Castellón de la Plana i Comunitat Valenciana) er en spansk friidrettsutøver som konkurrerer i lengdehopp og tresteg. Han har sølv i tresteg fra EM i friidrett innendørs 2015 som fremste meritt, der han satte spansk rekord med 17,04 meter. 

 Idrettskarriere 
Torrijos ble spansk ungdomsmester i tresteg i 2008, og debuterte internasjonalt ved Ungdoms-VM i friidrett 2009 i Brixen i Italia, der han ble slått ut i kvalifiseringsrunden både i tresteg (10.-plass) og lengdehopp (18.-plass). Han deltok også ved European Youth Olympic Festival i 2009, men lengden hans på 6,77 meter var bare 16. beste lengde i kvalifiseringen, så han nådde ikke finalen.10th European Youth Olympic Festival 2009 - Athletics - B Long jump (arkivert), besøkt 14. september 2015.

I 2010 deltok han ved Gymnasiaden i Doha, der han kom på 8.-plass i tresteg, og året etter kom han på 6.-plass i tresteg ved junior-EM i friidrett 2011. Han ble også spansk juniormester innendørs i 2011. 

Han ble spansk U23-mester i tresteg innendørs i 2013, og han ble også spansk mester utendørs i samme øvelse, både i U23- og seniorklassen. Dette var hans første spanske mesterskap som senior. Ved U23-EM i friidrett 2013 i Tammerfors i Finland kom han på 8.-plass med 16,06 meter. 

I 2014 ble han spansk mester i tresteg både innendørs og utendørs. Ved innendørsmesterskapet hoppet han 16,55, som var personlig rekord og det syvende lengste spanske hoppet i historien.El Periodico Mediterraneo - Pablo Torrijos, del Playas, campeón de España de triple salto en pista cubierta, besøkt 15. september 2015. Ved utendørsmesterskapet satte han spansk rekord med 16,87 meter.RFEA - Pablo Torrijos , besøkt 15. september 2015.El Periodico Mediterraneo - El ‘gurú’ del triple salto español, besøkt 15. september 2015. Internasjonalt deltok han ved Lag-EM i friidrett 2014, der Spania deltok i Super League, og med 16,16 meter kom han på 6.-plass. Han deltok også ved EM i friidrett 2014, der han kom på 8.-plass med 16,56 meter. 

Torrijos ble spansk mester innendørs for andre gang i februar 2015, da han hoppet 17,03 meter, som var spansk rekord.RFEA - LI Campeonato de España Absoluto en Pista Cubierta , besøkt 15. september 2015. Han deltok ved EM i friidrett innendørs 2015, der han satte spansk rekord med 17,04 meter i finalen, og kom på 2.-plass bak portugisiske Nelson Évora. I august vant han det spanske mesterskapet utendørs, med 16,61 som beste hopp. 

Ved VM i friidrett 2015 kom han på 20.-plass i kvalifiseringsrunden, og nådde ikke finalen. 

 Referanser 

 Eksterne lenker 

  Profil hos European Athletics
  Profil hos RFEA 
  Presentasjon hos RFEA 
  Profil hos All-Athletics 
  Profil hos Diamond League 
  Profil hos Los Deportes

Kategori:Personer fra Castellón de la Plana
Kategori:Spanske tresteghoppere
Kategori:Spanske lengdehoppere
Kategori:Spanske mestere i friidrett
Kategori:Deltakere for Spania under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Spania under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Spania under VM i friidrett 2015
Kategori:Deltakere for Spania under VM i friidrett 2017
Kategori:Deltakere for Spania under VM i friidrett 2022
Kategori:Deltakere for Spania under EM i friidrett 2022
Kategori:Deltakere for Spania under EM i friidrett innendørs 2019